
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2014 M. GRUODŽIO 2 D. ĮSAKYMO NR. 3D-914
„DĖL PAGALBOS UŽ ĮSIGYTUS ŪKINIUS GYVŪNUS TEIKIMO TAISYKLIŲ PATVIRTINIMO“ PAKEITIMO


2020 m. kovo 23 d. Nr. 3D-209 
Vilnius

P a k e i č i u Lietuvos Respublikos žemės ūkio ministro 2014 m. gruodžio 2 d. įsakymą Nr. 3D-914 „Dėl Pagalbos už įsigytus ūkinius gyvūnus teikimo taisyklių patvirtinimo“:
1. Pakeičiu preambulės pirmąją pastraipą ir ją išdėstau taip:
„Vadovaudamasi Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 11.2 ir 12.1 papunkčiais,“.
2. Pakeičiu nurodytu įsakymu patvirtintas Pagalbos už įsigytus ūkinius gyvūnus teikimo taisykles:
2.1. pakeičiu 5.1 papunktį  ir jį išdėstau taip:
„5.1. 2018 m. nuo spalio 16 d. ir (arba) 2019 metais, ir (arba) 2020 metais iki paraiškos pateikimo dienos laikė nuo 1 iki 100 kiaulių, kurios, vadovaujantis Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo, patvirtinto Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“ (toliau – Aprašas), nustatyta tvarka buvo suženklintos ir registruotos Ūkinių gyvūnų registro centrinėje duomenų bazėje (toliau – CDB), ir vykdydami VMVT nurodymus paskerdė, nugaišino ir sunaikino kiaules arba kiaulės nugaišo dėl afrikinio kiaulių maro (toliau – AKM), arba patys atsisakė auginti kiaules jas visas išskersdami ar nugaišindami; 
2.2. pakeičiu 5.6 papunktį ir išdėstau jį taip:
„5.6. jei gavo pagalbą pagal šią priemonę 2018 m. ir (arba) 2019 m., bet bendra gautos pagalbos suma neviršija 7 punkte nurodytos pagalbos sumos.“ 
2.3. pakeičiu 6 punktą ir jį išdėstau taip:
„6. Tinkamos finansuoti išlaidos turi būti patirtos nuo 2019 m. lapkričio 1 d. ir (arba) einamaisiais metais.“ 
2.4. pakeičiu 7 punktą ir jį išdėstau taip:
„7. Pagal šias taisykles atlyginama iki 90 procentų, bet ne daugiau kaip 2 000 Eur vienam pareiškėjui kitų ūkinių gyvūnų, išskyrus kiaules, įsigijimo išlaidų per 4 metus.
Paraiškų teikimo laikotarpiu pareiškėjas gali teikti vieną paraišką, bet ne daugiau kaip keturias paraiškas per 4 metus, jei neviršijama didžiausia nurodyta paramos suma.
Tuo atveju, kai lėšų poreikis pagal tinkamas finansuoti paraiškas viršija kvietime nurodytą visoms paraiškoms skiriamą bendrą pagalbos sumą, pagalbos suma mažinama proporcingai trūkstamų lėšų kiekiui. Apskaičiuota pagalbos suma gali būti mažinama ne daugiau kaip 40 proc. Priėmus sprendimą sumažinti apskaičiuotą pagalbos sumą atsižvelgiant į kvietime nurodytą visoms paraiškoms skiriamą bendrą pagalbos sumą, likusi pagalbos dalis, kuria buvo sumažinta kompensacijos suma, neišmokama.
Pridėtinės vertės mokestis (toliau – PVM) už įsigytus ūkinius gyvūnus nėra tinkama finansuoti išlaida, išskyrus atvejus, kai jį faktiškai ir galutinai sumoka pareiškėjas ne PVM mokėtojas. Išmokos kodas įsigyti kitų rūšių ūkinių gyvūnų, išskyrus kiaules, – 24201.“ 
2.5. pakeičiu 11.3.3 papunktį ir jį išdėstau taip:
„11.3.3. nuo 2019 m. lapkričio 1 d. įregistruotą skaičių kitų rūšių ūkinių gyvūnų, išskyrus kiaules, dėl kurių pareiškėjas, vadovaudamasis šiomis taisyklėmis, prašo pagalbos, ir ūkinių gyvūnų bandos laikymo vietą. Jei nesutampa pagalbos paraiškoje nurodytas ir Ūkinių gyvūnų registre įrašytas ūkinių gyvūnų skaičius, pagalba teikiama tik už įregistruotą ūkinių gyvūnų skaičių;“.
2.6. pripažįstu  netekusiu galios 11.6 papunktį.
2.7. buvusį 11.7 papunktį atitinkamai laikau 11.6 papunkčiu.
2.8. pakeičiu 11.6 papunktį ir jį išdėstau taip:
„11.6. jei pareiškėjas gavo pagalbą pagal šią priemonę 2018 ir (arba) 2019 metais, ar bendra gautos pagalbos suma neviršija 7 punkte nurodytos pagalbos sumos.“
2.9. pakeičiu 13.3 papunktį ir jį išdėstau taip:
„13.3. per 15 darbo dienų priima sprendimą dėl pagalbos skyrimo ar neskyrimo;“.
2.10. pakeičiu 13.4 papunktį ir jį išdėstau taip:
„13.4. registruotu laišku per 10 darbo dienų nuo sprendimo priėmimo dienos informuoja pareiškėjus apie sprendimą dėl pagalbos neskyrimo, nurodydama neskyrimo motyvus ir apskundimo tvarką. Informacija apie pareiškėjui apskaičiuotą pagalbos sumą bei pritaikytas sankcijas skelbiama Agentūros informaciniame portale https://portal.nma.lt;“. 

SUDERINTA                                                                      SUDERINTA
Lietuvos Respublikos konkurencijos tarybos                     Lietuvos savivaldybių asociacijos
2020-02-27 raštu Nr. (9.8E-35)6V-286                              2020-03-10 raštu Nr. (18)- SD-187
SUDERINTA
Valstybinės maisto ir veterinarijos tarnybos
2020-03-04 raštu Nr. B6-(1.19)-666



image1.png




